"Топлофикация" пуска имейл за жалби срещу високи сметки | България | Новини от България и Света | OFFNews.bg
"Топлофикация" пуска имейл за жалби срещу високи сметки
Последна промяна на 16 януари 2013 в 08:27 18413 24
Още днес "Топлофикация-София" ще обяви на интернет страницата си имейл, чрез който гражданите ще могат да подават неофициално входирани жалби, на които дружеството ще е длъжно да отговори. Това заяви кметът на София Йорданка Фандъкова тази сутрин в интервю за БНТ.
Ревизират сметките за парно в София за декември
С 21% по-високи сметки за парно в София за декември
Целта е да се улесни подаването на жалби от граждани, които смятат, че сметките им за парно са неоснователно високи.
Въпреки че от "Топлофикация-София" обявиха, че декемврийските сметки ще са с 21% по-високи спрямо декември 2011 г., има сигнали за сметки с 40-50% завишение, обясни Фандъкова. Хората трябва да получат конкретен и ясен отговор защо това е така, допълни столичният кмет.
Преди два дни тя разпореди цялостна проверка на сметките за парно за декември и даде ясно да се разбере, че отговорът "Декември беше много студен" не я удовлетворява.
Фандъкова напомни още, че тази година ще има финансов одит в "Топлофикация-София". В края на миналата година тя се закани на общинските дружества с големи дългове и ги предупреди, че ще им изпрати финансов одит.
завишени сметки за парно Йорданка Фандъкова отоплителен сезон 2012/2013 проверки на сметките за парно сметки за декември сметки за парно Топлофикация-София
21.03 2013 в 13:20
И аз писах 2 пъти на този мейл.
Минаха вече 15 дни никой не отговаря. Лихвите си се трупат. Какво трябва да се направи повече не знам
14.02 2013 в 20:04
Както топлофикация така и ЧЕЗ са мошеници от класа.Лично аз не мога да разбера защо трябва да плащам по 120 лв на месец за едни тръби а не може ли те да ми плащтат за това ,че минават през моето жилище?Скапана държава това е положението,да направят минималната 1000 лв и тогава да вдигат цени!!!МИЗЕРНО УПРАВЛЕНИЕ,МИЗЕРЕН НАРОД!
02.02 2013 в 11:47
Няма никакъв е мейл!!!
Но никой не отговаря ! proverka_smetki@toplo.bg!!!!!
31.01 2013 в 18:34
как не ви е срам всички разни служители на на тази българска топлофикация,безбожни сметки,за подигравка сме всички ползващи това парно
29.01 2013 в 10:39
Сметката ми от Топлофикация - София за м.декември, 2012 г. е 184 лв., а за декември, 2011 е 86 лв., т.е. увеличението е със 112 % спрямо същия период за миналата година!!! Аз мисля, че това е наглост, която трябва да бъде наказана - никой вече да не плаща, докато не се направят реални сметки. Досега три пъти съм искала формулите, по които изчисляват коефициентите, с които вдигат сметките от година на година, но не съм ги получила. Казват, че м.декември 2012 бил много по-студен, но проверих в БАН - само с осем десети от градуса е имало няколко по-студени дни. Така че сметките са надути явно нарочно - да се види доколко още ще търпим издевателствата на Топлофикация и Топлинно-счетоводните им дружества и да нагнетяват целенасочено хората, да създават недоволство и напрежение. Трябва да се направи Референдум за това, искаме ли посредници на вода, ток и парно! Защо не съберем подписка?
27.01 2013 в 12:55
Tozi mejl ne e validen proverka_smetki@toplo.bg
26.01 2013 в 20:39
В протокол на техем е отбелязано че съм свалил 3 от 6 радиатора в апартамента ми и поради безработица живеем в една стая с 1радиатор и сметка от 257лв,Нека госпожа Фандъкова ми плати разликата от миналата година.Не мога да плаштам сметки на някой друг в това безпаричие-причина за м ного семейни драми.Май трябва да се въоражаваме за правда.
24.01 2013 в 10:05
подкрепям Борис,до днес някой знае ли имейла за жалби или на страницата им пише само колко са добри и свестни,и телефона не вдигат на секретар са го оставили.
22.01 2013 в 22:01
Сметката ми за декември е 115.69 лв. за 2 кубика топла вода. Отоплявам се с климатик. Живея на последен етаж и през апартаментът ми не преминават топли тръби! Миналата година съм плащала по 30-40 лв за сградна мощност и топла вода. Защо сметката ми е 3 пъти по-висока?
22.01 2013 в 18:33
Редно е да се проверят всички сметки без значение дали е пусната жалба или не ! И защо не се коментират сметките за м.ноември ,които също са завишени в моя случай с 23% което прави 13.80 лв. а парното бе пуснато кък средата на месеца ,защото целия месец бе топъл. За м.декември крадците топлофикация ми надвишават сметката с 84 % или с 57.12 лв. Но най- лесно е да си прехвърлят вината с топлинното счетоводство. Защо , и докога правителството няма да се меси с проблемите ни към топлофикация??????Да фалират топлофикация и топлинните счетоводства,пожелавам им го, мошенници.....